da en da nl ca da da da es da da da da da da da da da da da da da da da da da da en en en en da da da de da da da en da da da en en en en en en en en en en da da de da da da da da da da da da da da da da nl da en da da es nl da
Forkvinde begejstret over politisk aftale om ny læreruddannelse | Danske Professionshøjskoler
13.9.2022 15:48:25 CEST | Danske Professionshøjskoler
De studerende på landets læreruddannelser kan nu se frem til at få en bedre uddannelse med flere undervisningstimer, mere og bedre praktik samt prøver, der både er mere krævende og mere relevante for lærergerningen.
På Christiansborg har regeringen, Venstre, Radikale Venstre, Dansk Folkeparti, Socialistisk Folkeparti, Det Konservative Folkeparti samt Enhedslisten og Alternativet netop indgået en bred aftale ’En ambitiøs læreruddannelse tæt på folkeskolen og til gavn for folkeskolen’.
Camilla Wang, forkvinde for Danske Professionshøjskoler glæder sig over den brede politiske aftale, som vil gøre en af Danmarks vigtigste uddannelser langt bedre, end den er i dag.
- I dag er en rigtig god dag for de studerende på læreruddannelsen og for vores børn og unge i folkeskolen. Med aftalen får uddannelsen nu et markant og tiltrængt løft, hvilket betyder at vi kan uddanne endnu dygtigere lærere, som er bedre forberedte på at tage ansvar for alle de vigtige og udfordrende opgaver, der venter i jobbet som lærer, siger Camilla Wang.
Udover flere timer og mere og bedre praktik glæder Camilla Wang sig også over, at læreruddannelsen får et tydeligere formål med fokus på den almene dannelse og den studerendes professionelle og personlige udvikling. Desuden får professionshøjskolerne større frihedsgrader til at tilrettelægge uddannelsen, hvilket giver en langt mere robust og langtidsholdbar læreruddannelse.
Ambitiøs uddannelsespolitik, når det er bedst
I 2020 nedsatte regeringen en faglig udviklingsgruppe bestående af Danmarks Lærerforening, KL, Lærerstuderendes Landskreds samt Danske Professionshøjskoler, som ovenpå en kritisk evaluering skulle give deres bud på, hvordan læreruddannelsen kan styrkes. Udviklingsgruppen afleverede i november 2021 deres faglige anbefalinger, som politikerne har taget afsæt i.
Camilla Wang vurderer, at politikerne har lagt sig tæt op ad de faglige anbefalinger, som professionshøjskolerne har været med til at udvikle. Og netop muligheden for at levere faglige input med afsæt i et samarbejde mellem parterne omkring læreruddannelsen, bør ifølge Camilla Wang være en inspirationskilde for fremtidens måder at nytænke og udvikle uddannelser:
- Det her er ambitiøs og langsigtet uddannelsespolitik, når det er bedst. Først et bredt, fagligt samarbejde mellem alle organisationerne omkring læreruddannelsen og dernæst en solid og bred politisk aftale på Christiansborg. Tilsammen får vi nu en mere ambitiøs uddannelse, som klæder de lærerstuderende bedre på til jobbet i landets folkeskoler, siger Camilla Wang.
Nytænkt og bedre praktik
Et af elementerne i aftalen er en udvidelse af praktikken i læreruddannelsen fra 30 til 40 ECTS-point, så de studerende har praktik på alle fire år. Udvidelsen skal bruges til at styrke sammenhængen mellem læreruddannelsen og folkeskolen. Samtidig skal udvidelsen være med til at forebygge, at mange nyuddannede lærere forlader lærerfaget relativt kort efter endt uddannelse.
200 mio. kr. årligt til den nye læreruddannelse
Der vil i alt være 200 mio. kr. årligt til professionshøjskoler og kommuner som meduddannere til bl.a. flere timer til undervisning og feedback, mere og bedre praktik og uddannelse af praktikvejledere.
Camilla Wang, forkvinde for Danske Professionshøjskoler: 7248 1044
Læs aftalen på Uddannelses- og Forskningsministeriets hjemmeside
Læs fakta om læreruddannelsen på Danske Professionshøjskolers hjemmeside
Tlf:91 54 16 68oll@dkprof.dk
Information om Danske Professionshøjskoler
+45 92 92 35 75https://xn--danskeprofessionshjskoler-xtc.dk/
Danske Professionshøjskoler er interesseorganisation for de seks danske professionshøjskoler og Danmarks Medie- og Journalisthøjskole.
Følg pressemeddelelser fra Danske Professionshøjskoler
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Professionshøjskoler
Foruroligende fald i optaget på sygeplejerske- og pædagoguddannelsen27.7.2022 18:43:18 CEST | Pressemeddelelse
Nye tal viser et foruroligende fald i optaget til sygeplejerskeuddannelsen på hele 19 pct., mens pædagoguddannelsen oplever et fald på 13 pct. i forhold til sidste år. Det er afgørende, at vi får vendt udviklingen, hvis vi vil bevare det velfærdsniveau, vi kender i dag, siger Camilla Wang, forkvinde for Danske Professionshøjskoler.
Katastrofe-tal: ”De er slet ikke, som jeg håbede”5.7.2022 14:56:12 CEST | Pressemeddelelse
Søgningen mod sygeplejerske- og pædagoguddannelserne er faldet med hhv. 28 og 19 pct. i forhold til sidste år. Udviklingen er alarmerende og kalder på handling, mener Camilla Wang, forkvinde i Danske Professionshøjskoler.
Klausuleret til fredag d. 3. juni kl. 10: Camilla Wang er ny forkvinde for Danske Professionshøjskoler3.6.2022 10:00:00 CEST | Pressemeddelelse
Danske Professionshøjskoler får i dag ny forkvinde, når Camilla Wang tager over efter Stefan Hermann, som har stået i spidsen for landets professionshøjskoler siden 2017.
Udflytningsaftale løser ikke mangel på studerende22.3.2022 10:35:18 CET | Pressemeddelelse
Ny politisk tillægsaftale om udflytning af videregående uddannelser løser ikke katastrofal mangel på studerende hverken i byerne eller i provinsen, mener Danske Professionshøjskoler.
Markant færre vil være sygeplejerske og pædagog15.3.2022 15:46:34 CET | Pressemeddelelse
Dagens søgetal fra kvote 2, viser et fald i søgningen mod sygeplejerskeuddannelsen på hele 36 pct. i forhold til sidste år. Søgningen mod pædagoguddannelsen falder med 21 pct.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022